CELEX: 62017TN0557
Language: fi
Date: 2017-08-17 00:00:00
Title: Asia T-557/17: Kanne 17.8.2017 – Liaño Reig v. SRB

23.10.2017   
            
            
               FI
            
            
               Euroopan unionin virallinen lehti
            
            
               C 357/24
            
         Kanne 17.8.2017 – Liaño Reig v. SRB
   (Asia T-557/17)
   (2017/C 357/32)
   Oikeudenkäyntikieli: espanja
   
      Asianosaiset
   
   
      Kantaja: Carmen Liaño Reig (Alcobendas, Espanja) (edustaja: asianajaja F. López Antón)
   
      Vastaaja: Yhteinen kriisinratkaisuneuvosto (SRB)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               tämän kanteen perusteluosissa 3.1–3.4 esitettyjen perusteiden nojalla kumoamaan perusteettomana ja asetuksen sekä Euroopan unionin perusoikeuskirjan vastaisena päätöksen 6 artiklan 1 kohdan d alakohdasta ilmenevän kriisinratkaisuinstrumentin, jossa määrättiin, että BPE Financiaciones, S.A:n liikkeelle laskemiin, etuoikeudeltaan huonompiin joukkovelkakirjalainoihin (nro ISIN XS0550098569; #4) liittyvä toissijaisen pääoman instrumentti on muunnettava Banco Popular Español, S.A:n liikkeelle laskemiksi uusiksi osakkeiksi;
            
         
               —
            
            
               siinä tapauksessa, että unionin yleinen tuomioistuin hyväksyisi edellä esitetyn vaatimuksen, ja koska direktiivin 91 perustelukappaleessa ja 85 artiklan 4 kohdan viimeisessä kohdassa säädetyn mukaisesti kriisinratkaisuviranomaisen päätöksen kumoaminen ei vaikuta kumoamispäätöksen nojalla myöhemmin toteutettuihin hallinto- tai liiketoimiin, yhteinen kriisinratkaisuneuvosto on velvoitettava asetuksen 87 artiklan 3 kohdan nojalla korvaamaan edellisessä kohdassa mainitun päätöksen kumoamisesta kantajalle aiheutunut menetys.
               Kantajalle aiheutuneen menetyksen määrä on 50 000 euroa, joka vastaa BPE Financiaciones, S.A:n liikkeelle laskeman, 22.10.2020 erääntyvän ja kantajalle päätöksen tekoajankohtana kuuluneen joukkovelkakirjalainan (nro ISIN XS0550098569) nimellisarvoa korotettuna 6,873 prosentin kiinteällä vuosikorolla, jonka kyseinen joukkovelkakirjalaina olisi tuottanut 7.7.2017 (päätöksen tekoajankohta) lukien 22.10.2020 asti (joukkovelkakirjalainan erääntymisajankohta); joukkovelkakirjalainan nimellisarvo ja korko on saatettu tosiasiallisen maksupäivän tasolle.
            
         
               —
            
            
               Toissijaisesti edellisissä kohdissa esitettyihin vaatimuksiin nähden ja tämän kanteen perustelujen 3.5 kohdassa esitettyjen huomautusten perusteella velvoittamaan yhteisen kriisinratkaisuneuvoston maksamaan kantajalle summan, joka vastaa määrältään sitä summaan, jonka tämä olisi BPE Financiaciones, S.A:n liikkeelle laskeman joukkovelkakirjalainan (nro ISIN XS0550098569) haltijana saanut, jos kyseinen yhtiö olisi tavanomaisessa maksukyvyttömyysmenettelyssä asetettu selvitystilaan päätöksen tekoajankohtana, ottaen huomioon, ettei kantaja ollut saanut minkäänlaista hyvitystä tai vastiketta siitä, että edellä mainittu joukkovelkakirjalaina oli muunnettu Banco Popular Español, S.A:n liikkeelle laskemiksi uusiksi osakkeiksi tai siitä, että kyseiset osakkeet oli luovutettu Banco Santander, SA:lle;
            
         
               —
            
            
               siinä tapauksessa, etteivät Espanjan oikeudessa määrätyt edellytykset BPE Financiaciones, S.A:n asettamiseksi tavanomaiseen maksukyvyttömyysmenettelyyn, jossa päädyttäisiin asettamaan kyseinen yhtiö selvitystilaan päätöksen tekoajankohtana, täyty (kuten kantaja luulee), summa, jonka kantajan tulisi saada vahingonkorvauksena, vahvistetaan 50 000 euroksi, mikä vastaa BPE Financiaciones, S.A:n liikkeelle laskeman edellä mainitun joukkovelkakirjalainan nimellisarvoa;
            
         
               —
            
            
               siinä tapauksessa, että Espanjan oikeudessa määrätyt edellytykset BPE Financiaciones, S.A:n asettamiseksi tavanomaiseen maksukyvyttömyysmenettelyyn, jossa päädyttäisiin asettamaan kyseinen yhtiö selvitystilaan päätöksen tekoajankohtana, täyttyvät, vaadittavan vahingonkorvauksen määränä on asetuksen 20 artiklan 16–18 kohdan säännösten mukaisesti suoritettavasta arvostuksesta ilmenevä määrä;
            
         
               —
            
            
               toissijaisesti edellisissä kohdissa esitettyihin vaatimuksiin nähden ja tämän kanteen perustelujen 3.6 kohdassa esitettyjen huomautusten perusteella velvoittamaan yhteisen kriisinratkaisuneuvoston korvaamaan kantajalle se suhteellinen summa, jonka tämä saisi, jos Banco Popular Español, S.A:n osakkeiksi olisi muunnettu kaikki ne päätöksen tekoajankohtana olemassa olleet Banco Popular Español, S.A:n liikkeelle laskemat, etuoikeudeltaan huonommat joukkovelkakirjalainat, joita ei päätöksen 6 artiklan 1 kohdan d alakohdan säännösten mukaisesti ollut muunnettu kyseisen yhtiön osakkeiksi.
            
         
      Oikeudelliset perusteet ja pääasialliset perustelut
   
   Oikeudelliset perusteet ja pääasialliset perustelut ovat samoja seuraavissa asioissa esitettyjen oikeudellisten perusteiden ja pääasiallisten perustelujen kanssa: asia T- 478/17, Mutualidad de la Abogacía ja Hermandad Nacional de Arquitectos Superiores y Químicos v. SRB, asia T-481/17, Fundación Tatiana Pérez de Guzmán ja Bueno ja SFL v. SRB, asia T-482/17, Comercial Vascongada Recalde v. komissio ja SRB, asia T-483/17, García Suárez ym. v. komissio ja SRB, asia T-484/17, Fidesban ym. v. SRB, asia T-497/17, Sáchez del Valle ja Calatrava Real State 2015 v. komissio ja SRB sekä asia T-498/17, Pablo Álvarez de Linera Granda v. komissio ja SRB.